Na osnovu člana 59 Zakona o lokalnoj samoupravi („Službeni list Crne Gore”, br. 02/18, 34/19, 38/20, 50/22, 84/22), člana 29 stav 2 Zakona o državnoj imovini („Službeni list CG’’, br. 21/09, 40/11) i člana 99 stav 1 tačka 22 Statuta opštine Tuzi („Službeni list CG - Opštinski propisi” br. 24/19, 05/20, 51/22), predsjednik opštine Tuzi d o n o s i

**ODLUKU**

**o ustupanju vozila na trajno korišćenje bez naknade „Komunalno/Komunale” d.o.o. Tuzi**

**Član 1**

Opština Tuzi, kao nosilac prava svojine, ustupa na trajno korišćenje i raspolaganje bez naknade „Komunalno/Komunale” d.o.o. Tuzi, putničko motorno marka: VOLKSWAGEN, tip/model: PASSAT 1.6 TDI, radi poboljšanja kvaliteta poslova koje „Komunalno/Komunale” d.o.o. Tuzi vrši na teritoriji Opštine Tuzi.

**Član 2**

Zadužuje se predsjednik Opštine Tuzi da nakon stupanja na snagu ove Odluke, sa izvršnim direktorom „Komunalno/Komunale” d.o.o. Tuzi, zaključi Ugovor o ustupanju predmetnog vozila bez naknade, kojim će biti bliže regilisana međusobna prava i obaveze ugovornih strana i po osnovu čega će se izvršiti promjena vlasnika i registracija, a nakon isteka važeće registracije.

**Član 3**

Ova odluka stupa na snagu danom objavljivanja u „Službenom listu Crne Gore – opštinski propisi”.

Broj:01-031/22-11554

Tuzi, 18.11.2022. godine

**OPŠTINA TUZI**

**Predsjednik,**

**Nik Gjeloshaj**

**O B R A Z L O Ž E NJ E**

**Pravni osnov** za donošenje ove Odluke sadržan je u članu 29 stav 2 Zakona o državnoj imovini kojim je propisano da nepokretnim i pokretnim stvarima i drugim dobrima u državnoj imovini, na kojima određena svojinska ovlašćenja vrši opština, raspolaže nadležni organ opštine u skladu sa ovim zakonom i statutom i članu 53 stav 1 tačka 2 Statuta opštine Tuzi kojim je propisano da Skupština donosi propise i druge opšte akte.

**Razlozi za donošenje** sadržani su u potrebi ustupanja vozila „Komunalno/Komunale” d.o.o. Tuzi, kako bi isto nesmetano koristilo navedeno vozilo i izvršilo proces registracije vozila.

**Sadržina Odluke:**

**U članu 1** regulisan je predmet uređivanja odluke i to da se ustupa na trajno korišćenje bez naknade „Komunalno/Komunale” d.o.o. Tuzi, putničko motorno vozilo marke: CITROEN, tip/model: C3 1.6, registarskih oznaka TZ – CG008, radi poboljšanja kvaliteta poslova koje to Društvo obavlja na teritoriji Opštine Tuzi.

**U članu 2** utvrđena je obavezapredsjednika Opštine Tuzi da nakon stupanja na snagu ove Odluke, sa izvršnim direktorom „Komunalno/Komunale” d.o.o. Tuzi, zaključi Ugovor o ustupanju predmetnog vozila bez naknade.

**U članu 3** utvrđen je rok stupanja na snagu ove Odluke.

Iz gore navedenih razloga, predlaže se Skupštini opštine Tuzi da donese Odluku o ustupanju vozila na trajno korišćenje bez naknade „Komunalno/Komunale” d.o.o. Tuzi.